**TEHNISKIE NOTEIKUMI**

|  |  |  |
| --- | --- | --- |
| Jelgavā  13.03.2023 Nr.2352/24-4-13  Uz 09.03.2023 Nr.310 | |  |
| Pieteikums Nr.1317-2023 | SIA “KOMUNĀLPROJEKTS JELGAVA” | |
|  | Zemgales prospekts 3, Jelgava, LV-3001 | |
|  |  | |

## Par tehniskajiem noteikumiem būvprojekta izstrādei

### Atbildot uz Jūsu 09.03.2023 iesniegumu Nr.310 par tehniskajiem noteikumiem būvprojekta izstrādei „Saules elektrostacijas parkam piegulošās teritorijas infrastruktūras labiekārtošana VSIA “Slimnīca ”ĢINTERMUIŽA””, Filozofu Ielā 69, Jelgavā”, akciju sabiedrības “Gaso” (turpmāk – Sabiedrība) Jelgavas iecirknis informē, ka iesniegumā minētajā objektā ir izbūvēti vidējā spiediena pazemes gāzesvadi un armatūras.

Konkrētāku informāciju par sadales gāzesvadiem minētajā objektā, var saņemt Sabiedrības Jelgavas iecirknī, Jelgavā, 4.līnijā 35, tālrunis 63048848.

### Izstrādājot būvprojektu „Saules elektrostacijas parkam piegulošās teritorijas infrastruktūras labiekārtošana VSIA “Slimnīca ”ĢINTERMUIŽA””, Filozofu Ielā 69, Jelgavā”, lūdzam paredzēt:

1. ***Projektu izstrādāt atbilstoši Latvijas būvnormatīvam LBN 008-14 “Inženiertīklu izvietojums”;***
2. ***Uzrādīt esošo vidējā spiediena (P<0,4 MPa) gāzesvadu un to armatūru novietojumu, precizējot to dziļumus dabā, pieaicinot Sabiedrības Jelgavas iecirkņa pārstāvi;***
3. ***Ieplānot pasākumus gāzesvadu, noslēgierīču un armatūru saglabāšanai, un to atrašanās vietas neizmainīšanai, kapju pacelšanu vai pazemināšanu ielas līmenī. Gadījumos, ja esošā seguma vietā tiek uzklāts jauns asfalta segums, pazemes gāzesvadu ierīču kapes jānomaina pret “peldošām” kapēm, kā arī kapēs esošo armatūru pagarināšanu vai saīsināšanu un nepieciešamības gadījumā nomaiņu uz pasūtītāja rēķina;***
4. ***Gāzes bīstamos darbus – tīkla armatūru cauruļu pagarināšanu vai saīsināšanu veic Sabiedrības Jelgavas iecirknis pēc pasūtītāja rakstiska iesnieguma, kurā garantēta darbu apmaksa. Darbu izmaksas pēc spēkā esošā cenrāža jāparedz tehniskā projekta tāmē;***
5. ***Ja, veicot darbus, gāzesvads tiek daļēji vai pilnīgi atsegts (ATRAKTS) un tiek konstatēts gāzesvada izolācijas bojājums, paredzēt finanšu līdzekļus konstatēto defektu novēršanai;***
6. ***Pie gāzesvadu un to armatūru atrakšanas un pirms aizbēršanas pieaicināt Jelgavas iecirkņa pārstāvi;***
7. ***Gāzesvadu ekspluatācijas aizsargjoslā rakšanas darbus veikt pēc „DARBU VEIKŠANAS ATĻAUJAS GĀZESVADU UN GĀZAPGĀDES IEKĀRTU AIZSARGJOSLĀ” saņemšanas Jelgavas iecirknī;***
8. ***Tehnisko noteikumu derīguma termiņš - 2 gadi.***

Izstrādāto tehnisko projektu lūdzu saskaņot ar Sabiedrības Jelgavas iecirkni, Jelgavā, 4.līnijā 35 vai BIS vidē.

|  |  |
| --- | --- |
| Komercpilnvarnieks  Iecirkņa vadītājs | Andis Šeršņovs |
|  |  |
| DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | |
| Inga Ansonska 63048841  Inga.Ansonska@gaso.lv | |